CELEX: 31994R3127
Language: sl
Date: 1994-12-20 00:00:00
Title: Uredba Komisije (ES) št. 3127/94 z dne 20. decembra 1994 o spremembi Uredbe (ES) št. 2967/85 o podrobnih pravilih za uporabo lestvice Skupnosti za razvrščanje prašičjih trupov

Pomembno pravno obvestilo

|

31994R3127

Uradni list L 330 , 21/12/1994 str. 0043 - 0044 finska posebna izdaja: poglavje 3 zvezek 65 str. 0092  švedska posebna izdaja: poglavje 3 zvezek 65 str. 0092 

		Uredba Komisije (ES) št. 3127/94z dne 20. decembra 1994o spremembi Uredbe (ES) št. 2967/85 o podrobnih pravilih za uporabo lestvice Skupnosti za razvrščanje prašičjih trupovKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov [1], kakor je bila nazadnje spremenjena z Uredbo (ES) št. 3513/93 [2], in zlasti člena 5(1) Uredbe,ker je bilo z Uredbo (EGS) št. 3220/84 uvedeno delno raztelesenje prašičjih trupov kot način ugotavljanja skupne mase progastega mišičnega tkiva; ker je treba v Uredbi Komisije (EGS) št. 2967/85 [3] določiti podrobnosti novega načina ocenjevanja, zlasti število trupov, ki jih je treba raztelesiti, in nove metode raztelesenja; ker je uporaba delnega raztelesenja razlog, da se znova opredeli največje dovoljeno odstopanje za statistične napake pri ocenjevanju;ker je primerno, da se izboljša postopek za odobritev novih načinov razvrščanja z uvedbo dvostopenjskega protokola in z naštevanjem različnih elementov, ki naj jih vsebuje;ker so ukrepi, predvideni v tej uredbi, v skladu z mnenjem Upravljalnega odbora za prašičje meso,SPREJELA NASLEDNJO UREDBO:Člen 1Uredba (EGS) št. 2967/85 se spremeni:1. Člen 3 se nadomesti z naslednjim:"Člen 31. Način ocenjevanja mesnatosti trupov, odobren kot način razvrščanja v smislu člena 2(3) Uredbe (EGS) št. 3220/84, temelji na reprezentativnem vzorcu nacionalne ali regionalne populacije prašičev, obravnavane z načinom ocenjevanja, ki ga sestavlja vsaj 50 trupov, pri katerih je bila mesnatost potrjena v skladu z načinom raztelesenja, določenim v Prilogi I, v kombinaciji z nacionalno uveljavljenim hitrim načinom ocenjevanja trupa z uporabo dvojne regresije ali drugega statistično preverjenega postopka, in je takšen, da je natančnost rezultatov vsaj taka kot pri uporabi standardnih tehnik regresije na 120 trupih, pri katerih se uporablja metoda iz Priloge I.2. Potrditev metode ocenjevanja mesnatosti mora biti na osnovi kvadratnega korena iz povprečnega kvadratnega odklona, merjenega okrog ničle, ki je manj kot 2,5.3. Države članice s protokolom obvestijo Komisijo o načinih razvrščanja, za katere želijo, da jih Komisija odobri za uporabo na njihovem ozemlju, pri čemer opišejo preizkus z raztelesenjem in navedejo načela, na katerih temeljijo ti načini, ter enačbe za ocenjevanje odstotka mesnatosti. Protokol naj bo sestavljen iz dveh delov in naj vključuje elemente, predvidene v Prilogi II. Prvi del protokola se predstavi Komisiji pred začetkom preizkusa z raztelesenjem.Uporaba načinov razvrščanja na ozemlju države članice se na podlagi protokola odobri v skladu s postopkom, določenim v členu 24 Uredbe (EGS) št. 2759/75.4. Uporaba načinov razvrščanja mora v vseh podrobnostih ustrezati opisu, ki je naveden v Odločbi Skupnosti, s katero je odobrena uporaba.";2. Priloga k tej uredbi se doda kot Priloga I in II k Uredbi (EGS) št. 2967/85.Člen 2Ta uredba začne veljati 1. januarja 1995.Ta uredba je v celoti zavezujoča in se neposredno uporablja v vseh državah članicah.V Bruslju, 20. decembra 1994Za KomisijoRené SteichenČlan Komisije[1] UL L 301, 20.11.1984, str. 1.[2] UL L 320, 22.12.1993, str. 5.[3] UL L 285, 25.10.1985, str. 39.--------------------------------------------------PRILOGA"PRILOGA I1. Napoved odstotka mesnatosti temelji na raztelesenju štirih največjih delov. Raztelesenje se opravi v skladu z referenčno metodo.2. Referenčni odstotek mesnatosti se izračuna na naslednji način:y = 1,3 × 100 ×masa fileja + masa mišičninev plečetu, hrbtu, stegnu, rebrih in potrebušinimasa fileja + masa razsekanih klavnih kosov + masa preostalih klavnih kosovMasa mišic v teh štirih delih se izračuna tako, da se od skupne mase delov pred razkosanjem odšteje skupna masa elementov teh štirih delov, ki niso mišice.PRILOGA II1. V prvem delu protokola je treba navesti podroben opis preizkusa z raztelesenjem in vključiti zlasti:- čas preizkusa in časovni razpored za celoten postopek odobritve,- število in lokacije klavnic,- opis prašičje populacije, za katero velja način ocenjevanja,- predstavitev uporabljenih statističnih metod v zvezi z izbranim načinom vzorčenja,- opis nacionalnega hitrega načina,- natančno predstavitev uporabljenih trupov.2. V drugem delu protokola je treba navesti podroben opis rezultatov preizkusa z raztelesenjem in vključiti zlasti:- predstavitev uporabljenih statističnih metod v povezavi z izbranim načinom vzorčenja,- enačbo, ki bo uvedena ali spremenjena,- numeričen in grafičen opis rezultatov,- opis nove naprave,- omejitev teže pri prašičih, pri kateri se lahko uporabi nov način, in kakršne koli druge omejitve v zvezi s praktično uporabo načina."--------------------------------------------------